**Նորֆոլկ Հարավային-Գրեգսոն փողոցի վերգետնյա անցում (**անգլ.՝ Norfolk Southern–Gregson Street Overpass**)**, որը նաև հայտնի է որպես **11-ոտնաչափ-8 կամուրջ** (անգլ.՝ 11-foot-8 Bridge), բարձրացնելուց հետո նաև **11-ոտնաչափ-8+8 կամուրջ** (անգլ.՝ 11-foot-8+8 Bridge), **Պահածոների բացիչ** (անգլ.՝ The Can Opener) կամ **Գրեգսոն փողոցի գիլիոտին** (անգլ.՝ The Gregson Street Guillotine), երկաթուղային կամուրջ Ամերիկայի Միացյալ Նահանգների Հյուսիսային Կարոլինա նահանգի Դարհեմ բնակավայրում։ Կամուրջը կառուցվել է 1940 թվականին և հնարավորություն է տալիս մարդատար և բեռնատար գնացքներին հատել Դարհեմի կենտրոնի Հարավային Գրեգսոն փողոցը, ինչպես նաև գործում է որպես հյուսիսային մուտք դեպի մոտակա Դարհեմ Ամթրաք կայարան։

Պատմություն
-----------

Կամուրջը նախագծվել է 1920-ականներին՝ 3,56 մ բարձրությամբ տրանսպորտային միջոցների բարձրության թույլտվությամբ, որը ստանդարտ բարձրություն էր կամրջի բացման պահին։ 1973 թվականից ի վեր կամուրջների ստանդարտ բացվածքը բարձրացվել է մինչև 4,27 մ, որը 0,71 մետրով ավելի բարձր է, քան տվյալ կամուրջը։ Մինչ այս ամսաթիվը կառուցված կամուրջները չեն պահանջվում վերակառուցել։ Չնայած ցածր թողունակության մասին բազմաթիվ նախազգուշական նշաններին, մեծ թվով բեռնատարներ, ավտոբուսներ և ավտոֆուգոններ մեծ արագությամբ բախվել են վերգետնյա անցմանը՝ պոկելով ավտոմեքենաների տանիքի դետալները և երբեմն կտրելով բեռնատարների տանիքները, ինչի հետևանքով կամուրջը ստացել է «Պահածոների բացիչ» և «Գրեգսոն փողոցի գիլիոտին» մականունները։

Կամուրջը համբավ է ձեռք բերել 2008 թվականին, երբ մոտակայքում գտնվող գրասենյակի աշխատակից Յուրգեն Հենը տեսախցիկներ է տեղադրել կամրջի հետ բախումներին հետևելու համար։ Հենն արձանագրել է 178 բախում կամրջի հետ, ներառյալ կամրջի բարձրացումից հետո։ 2023 թվականի դրությամբ կամրջին վերաբերող նրա ստեղծած ՅուԹյուբ ալիքը՝ ունի 264,000 բաժանորդ և ավելի քան 80 միլիոն դիտում։

Չնայած վթարների թվին, 2014 թվականի մարտի զեկույցում ասվում էր, որ գրանցվել է ընդամենը երեք վիրավոր, ինչը կամրջի վերակառուցումը դարձնում է ցածր առաջնահերթության խնդիր։ Ավելի ուշ, 2019 թվականի հոկտեմբերին, Հյուսիսային Կարոլինայի երկաթուղային ընկերությունը, որին պատկանում է կամուրջը և երկաթգիծը, կամուրջը բարձրացրել է 20 սմ-ով մինչև 3,76 մ։ Արդյունքում նվազեցնել են բախումները, թեև դա դեռևս շատ ցածր է ստանդարտ բարձրությունից։

Պաշտպանական գործողություններ
----------------------------

Կամուրջը կառուցվել 1940 թվականին Հարավային երկաթուղու կողմից։ Երկաթուղին գտնվում է տարբեր արդյունաբերական շենքերի մոտ, որոնք ժամանակին հյուրընկալել են ծխախոտի և տեքստիլ ձեռնարկություններին։

Դեռևս 1960-ական թվականներին Դուրհեմի մի քանի ցածր կամուրջները խոչընդոտ էին տարածքի արդյունաբերության համար, քանի որ ավելի մեծ բեռնատարները սկսեցին կատարել բեռնափոխադրումները։ Հատկապես Գրեգսոն փողոցի կամուրջը համարվում էր «բոլորին խցանող պապիկը», որը ենթարկվել է առնվազն յոթ բեռնատարների բախումների, որոնք 20,000 դոլար (2021 թվականին 160,000 դոլար) վնաս են կրել, 1968 թվականին։ Հյուսիսային Կարոլինան փորձել է լուծել խնդիրը, բայց չի կարողացել ստանալ դաշնային ֆինանսավորում. Խնդիրը շտկելու ընդունված մեթոդն այն ժամանակ եղել է փորել, որպեսզի ճանապարհն ավելի խորանա, հաշվի առնելով, որ Երկաթուղային ընկերությունը չէր կարող իրեն թույլ տալ կամուրջն ամբողջությամբ վերանորոգել։ Տարիների ընթացքում այս տարբերակն ի վերջո կդառնա անիրագործելի, քանի որ այն կպահանջի տեղափոխել կոյուղագծեր և ջրատար խողովակներ ճանապարհի մակերևույթից ներքև, ինչը կարժենա բարձր գին և կհանգեցնի կարևոր կոմունալ ծառայությունների դադարեցմանը շաբաթներով կամ ամիսներով։

Ծանր պողպատե հեծանը պաշտպանում է կամուրջը գերբարձր բեռնատարներից, բայց չի կանխում վթարները և չի պաշտպանում բեռնատարներին, փոխարենը գործում է ստեղծելով «պահածո բացելու էֆեկտ», որտեղ բեռնատարի վերին մասը անջատվում է իր շրջանակից։

Ծանոթագրություններ
------------------

Կամուրջի անմիջապես ներքևում գերբարձր բեռնատարներից պաշտպանելու համար տեղադրված է լայն եզրով պողպատե հեծան:

1. ↑  The American Association of State Highway Officials (1973)։ «1»։ *STANDARD SPECIFICATIONS for HIGHWAY BRIDGES* (անգլերեն) (Eleventh ed.)։ Washington, D.C.: the Association General Offices։ էջ 12։ Վերցված է 2 November 2019։ «By the Authority Vested By Part 5 of the United States Code § 552(a) and Part 1 of the Code of Regulations § 51 the attached document has been duly INCORPORATED BY REFERENCE and shall be considered legally binding upon all citizens and residents of the United States of America. HEED THIS NOTICE: Criminal penalties may apply for noncompliance.»
2. ↑  Gutierrez Gabe (January 7, 2016)։ «This Bridge Continues Wreaking Havoc on Unsuspecting Truck Drivers»։ *NBC Nightly News* (NBC News)։ Արխիվացված է օրիգինալից January 10, 2016-ին։ Վերցված է January 7, 2016  `|url-status=` պարամետրը գոյություն չունի (օգնություն)
3. ↑  Gibbs Tamara (June 22, 2015)։ «Trucks hit same Durham bridge hours apart»։ *Eyewitness News* (Durham, NC: WTVD-TV)։ Արխիվացված է օրիգինալից January 11, 2016-ին։ Վերցված է January 8, 2016  `|url-status=` պարամետրը գոյություն չունի (օգնություն)
4. ↑  Mitchell David (April 12, 2013)։ «Video: Trucks smash into bridge time after time after time»։ Denver: KDVR-TV։ Արխիվացված է օրիգինալից January 25, 2016-ին։ Վերցված է January 7, 2016  `|url-status=` պարամետրը գոյություն չունի (օգնություն)
5. ↑  «yovo68 – About»։ *YouTube*։ Արխիվացված է օրիգինալից 2023-02-27-ին։ Վերցված է 2020-10-18
6. ↑  West, Matthew (March 27, 2014). ﻿Traffic Separation Study (TSS)﻿ (Report). City of Durham, North Carolina. ։ Վերցված է January 9, 2016.
7. ↑  Krueger Sarah (October 21, 2019)։ «Durham's 'can opener bridge' being raised»։ *WRAL.com* (անգլերեն)։ Capitol Broadcasting Company։ Արխիվացված է օրիգինալից October 23, 2019-ին։ Վերցված է October 23, 2019
8. 1 2  Friedlein Ken (March 13, 1972)։ «Bridges Chew Up High Trailers»։ *Durham Herald* **78**։ էջ 1B։ Վերցված է 4 March 2023 – via Newspapers.com